
Referat fra møte 10/03 i undervisningsutvalget

21. august 2003
Tilstede: Dag Langmyhr, Arne Maus, Pål Spilling, Marte Arnestad, Åsmund Lie og Peter Korsmo

Forfall: Nils Christophersen og Kjell Åge Bringsrud
Fra administrasjonen møtte: Kristin Bråthen
Sak 1. Referatsaker/orienteringssaker

· Referatet fra forrige møte, 20.06.03 godkjennes
· UU må finne erstatninger for Nils Christophersen som har gått ut fordi han er studiedekan og Arild Jansen som har sluttet på Ifi. Studentene har allmøte 11. september og skal da velge representanter til UU.

Sak 2 Godkjenning av nytt kurs
Hovedfagsseminaret i logikk godkjennes med de endringer som kom fram på møtet.
Sak 3. Rangeringsregler for emner med adgangsbegrensning
Alle forelesere på emner med adgangsbegrensing er kontaktet for å høre om de kan ta opp flere studenter enn det UU godkjente som begrensing i vår.

Følgende rangeringsregler er benyttet (godkjent av undervisningsleder på fullmakt):

1. Student som har emnet på godkjent pensumplan.

2. Student med opptak til hovedfag eller master.

3. Student i rangeringsgruppe I ved opptak til master
Sak 4. UUs rolle senere
UU må se på sin rolle nå som det også er programstyrer.
Sak 5. Masteropptak, fordeling av masteroppgaver
Det er utarbeidet nye rutiner for foreling av masteroppgaver slik at det ikke skal være førstemann til mølla, som tidligere. Studentene melder sin interesse til veiledere/forskningsgrupper innen en gitt frist. De får så tilbakemelding om de får masteroppgave/kan knytte seg til forskningsgruppen noen dager senere. Senere har studadm restetorg for de som ikke har fått en oppgave.

Det var uheldig at fristen for å melde seg til master-emner var før studentene hadde fått tilbakemelding om hvilken gruppe skulle tilhøre. Dette har ført til at mange har meldt seg til flere kurs enn de trenger og fulle kurs.
Sak 6. Karakterskala
Styret har bedt om at det utarbeides retningslinjer for fastsetting av bokstavkarakter på hovedfagsopgaver.
Sak 7. Evt.
Møteplan fremover: fredag 12. september kl 0900  styrerommet.

Dag Langmyhr
Krisitn Bråthen

